CELEX: 32010D0679
Language: el
Date: 2010-11-08 00:00:00
Title: 2010/679/ΕΕ: Απόφαση της Επιτροπής, της 8ης Νοεμβρίου 2010 , για την τροποποίηση της απόφασης 95/467/ΕΚ σχετικά με την εφαρμογή του άρθρου 20 παράγραφος 2 της οδηγίας 89/106/ΕΟΚ του Συμβουλίου για τα δομικά προϊόντα [κοινοποιηθείσα υπό τον αριθμό Ε(2010) 7542]  Κείμενο που παρουσιάζει ενδιαφέρον για τον ΕΟΧ

10.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 292/55
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 8ης Νοεμβρίου 2010
   για την τροποποίηση της απόφασης 95/467/ΕΚ σχετικά με την εφαρμογή του άρθρου 20 παράγραφος 2 της οδηγίας 89/106/ΕΟΚ του Συμβουλίου για τα δομικά προϊόντα
   [κοινοποιηθείσα υπό τον αριθμό Ε(2010) 7542]
   (Κείμενο που παρουσιάζει ενδιαφέρον για τον ΕΟΧ)
   (2010/679/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), και ιδίως το άρθρο 13 παράγραφος 4 στοιχείο α),
   Μετά από διαβούλευση με τη μόνιμη επιτροπή δομικών κατασκευών,
   Εκτιμώντας τα ακόλουθα:
   
               (1)
            
            
               Στις 24 Οκτωβρίου 1995, η Επιτροπή εξέδωσε την απόφαση 95/467/ΕΚ σχετικά με την εφαρμογή του άρθρου 20 παράγραφος 2 της οδηγίας 89/106/ΕΟΚ του Συμβουλίου για τα δομικά προϊόντα (2).
            
         
               (2)
            
            
               Για την προσαρμογή των συστημάτων βεβαίωσης της πιστότητας της ομάδας προϊόντων «ΚΑΠΝΟΔΌΧΟΙ, ΚΑΠΝΑΓΩΓΟΊ ΚΑΙ ΕΙΔΙΚΆ ΠΡΟΪΌΝΤΑ» στην τεχνική πρόοδο, θα πρέπει να διορθωθεί το παράρτημα 3 της απόφασης.
            
         
               (3)
            
            
               Ως εκ τούτου, η εν λόγω απόφαση πρέπει να τροποποιηθεί ανάλογα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα 3 της απόφασης 95/467/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 8 Νοεμβρίου 2010.
      
         
            Για την Επιτροπή
         
         Antonio TAJANI
         
            Αντιπρόεδρος
         
      
   
   
      (1)  ΕΕ L 40 της 11.2.1989, σ. 12.
   
      (2)  ΕΕ L 268 της 10.11.1995, σ. 29.
   
      ΠΑΡΑΡΤΗΜΑ
      Στο παράρτημα 3 της απόφασης 95/467/ΕΚ, στον πίνακα σχετικά με την οικογένεια προϊόντων «ΚΑΠΝΟΔΟΧΟΙ, ΚΑΠΝΑΓΩΓΟΙ ΚΑΙ ΕΙΔΙΚΑ ΠΡΟΪΟΝΤΑ» προστίθεται η ακόλουθη εγγραφή:
      
         
                     Προϊόν(-τα)
                  
                  
                     Προβλεπόμενη(-ες) χρήση(-εις)
                  
                  
                     Επίπεδο(-α) ή κλάση(-εις)
                     (Αντίδραση στη φωτιά)
                  
                  
                     Σύστημα(-τα) βεβαίωσης της συμμόρφωσης
                  
               
                     «Προκατασκευασμένες καπνοδόχοι (στοιχεία μεγάλου ύψους), επενδύσεις καπναγωγών (στοιχεία ή τεμάχια), καπνοδόχοι πολλαπλών τοιχωμάτων (στοιχεία ή τεμάχια), στοιχεία καπνοδόχων μονού τοιχώματος, σύνολα για συναρμολόγηση ελεύθερων και πακτωμένων καπνοδόχων, τερματικά στοιχεία καπνοδόχων
                  
                  
                     Για χρήσεις που υπόκεινται σε κανονισμούς σχετικά με την αντίδραση στη φωτιά
                  
                  
                     (A1, A2, B, C) (1)
                     
                  
                  
                     1
                  
               
                     (A1, A2, B, C) (2), D, E
                  
                  
                     3
                  
               
                     (A1 έως E) (3), F
                  
                  
                     4
                  
               
                     Σύστημα 1: Βλέπε οδηγία 89/106/ΕΟΚ, παράρτημα III σημείο 2i), χωρίς δειγματοληπτική δοκιμή ελέγχου.
                     Σύστημα 3: Βλέπε οδηγία 89/106/ΕΟΚ, παράρτημα III σημείο 2ii), δεύτερη δυνατότητα.
                     Σύστημα 4: Βλέπε οδηγία 89/106/ΕΟΚ, παράρτημα III σημείο 2ii), τρίτη δυνατότητα.
                  
               
      
         (1)  Προϊόντα/υλικά για τα οποία σε ένα σαφώς προσδιορίσιμο στάδιο της διαδικασίας παραγωγής επέρχεται βελτίωση της ταξινόμησης όσον αφορά την αντίδραση στη φωτιά (π.χ. μέσω της προσθήκης επιβραδυντικών πυρκαϊάς ή μέσω του περιορισμού του οργανικού υλικού).
      
         (2)  Προϊόντα/υλικά τα οποία δεν καλύπτονται από την υποσημείωση *.
      
         (3)  Προϊόντα/υλικά τα οποία δεν απαιτείται να δοκιμαστούν όσον αφορά την αντίδρασή τους στη φωτιά (π.χ. προϊόντα/υλικά της κλάσης A1 σύμφωνα με την απόφαση 96/603/ΕΚ της Επιτροπής (ΕΕ L 267 της 19.10.1996, σ. 23).».